Cuneiform Tablet BIN 4 38 (NBC 1715)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma bu-za-zu-ma a-na-kam i-na té-er-tí-kà KÙ.GI 1 ma-na ù 2 ma-na il₅-we-da-ku ba-ab ma-ḫi-ri-im ú-ḫa-bi-il₅ a-dí 10 u₄-me i-ša-qal ú ša DUMU am-ri-a nu-ša-áš-qal-ma KÙ.BABBAR 10 ma-na nu-uš-ta-ṣa-ba-at-ma ú-ṣur-ša-a-šùr a-dí 10 u₄-me-e u-ṣí-a-ma a-na-ku a-ta-lá-kam a-na KÙ.BABBAR 10 ma-na maš-kà-tí-a i-na a-lá-ki-a du-ug-lam a-na-kam a-na ku-a-tim ú i-a-tim ra-qá-ku-ma ki-a-ma wa-áš-ba-ku ú šál-ma-am a-kál ù a té-er-tí-a ša a-ma-kam ki-ma a-bi-a ku-a-tí ták-lá-ku bé-li a-ta i-na GÁN-lim <gap> bi <gap> e lu-mu-un li-bi₄-im ta-ar-ta-ší-a-am i-na a-lá-ki-a ma-ma-an i-ta-ba-al a-bi₄ a-ta be-lí a-ta a-wa-tám ša DAM GAL sí-sé-e i-ṣé-ri-a ma-lá ta-le-e-ú ṭá-bi₄-ma ší-ma-sà <big_gap> mì-šu-um lá KÙ.BABBAR 10 ma-na ni-a-tí ú a-na ba-áb-tí-a lu ší-im ú-ṭí-tim 2 me-at na-ru-uq ša i be-tim